金谿董需彦先凌岑庵
作者：呂本中
朝代：宋

paragraphs: 我爲江南游，衰病轉不堪。
往來信撫間，未上凌岑庵。
凌岑賢主人，清峻如山巖。
避事若荼苦，守貧如薺甘。
平生好交游，十不存二三。
令弟又繼往，世不聞清談。
高風故絕俗，想像令人慙。
浮生有欣戚，此味久已諳。
請君但高枕，客來睡方酣。
茫茫岐路間，與渠爲指南。
乘風本餘事，不向鼻端參。